《小长桥书事》
元代·方回

似觉晴光稍不同，天成奇句与衰翁。
雪滋死草芽先绿，冰浴新鹅掌倍红。
荏苒客途惊岁暮，凄凉家事忆江东。
小长桥畔谁知许，一棹孤舟万籁风。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。